Up-319/06
Natisni
Opravilna št.:
Up-319/06
Datum odločitve:
22. 11. 2006
ECLI:
ECLI:SI:USRS:2006:Up.319.06
Akt:
Ustavna pritožba zoper sodbo Višjega sodišča v Ljubljani št. I Cpg 377/2005 z dne 22. 9. 2005 v zvezi s sodbo Okrožnega sodišča v Ljubljani št. VIII Pg 1464/91 z dne 15. 12. 2004
Izrek:
Ustavna pritožba zoper sodbo Višjega sodišča v Ljubljani št. I Cpg 377/2005 z dne 22. 9. 2005 v zvezi s sodbo Okrožnega sodišča v Ljubljani št. VIII Pg 1464/91 z dne 15. 12. 2004 se zavrže.
Evidenčni stavek:
Ker je bila ustavna pritožba prepozna, jo je Ustavno sodišče zavrglo.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
10. 3. 2006
Vrsta odločitve:
sklep
Vrsta rešitve:
zavrženje
Dokument:
US26759
Dokument v PDF obliki:
Up-319-06.pdf
117 KB
Prenesite datoteko
Up-319/06-7
22. 11. 2006
SKLEP
Ustavno sodišče je v postopku za preizkus ustavne pritožbe družbe A. A., d. o. o., Ž. ob Ž., ki jo zastopa B. B., odvetnik v Z., na seji senata 7. novembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Višjega sodišča v Ljubljani št. I Cpg 377/2005 z dne 22. 9. 2005 v zvezi s sodbo Okrožnega sodišča v Ljubljani št. VIII Pg 1464/91 z dne 15. 12. 2004 se zavrže.
Obrazložitev
1. Pritožnica je 9. 3. 2006 vložila ustavno pritožbo zoper sodni odločbi, navedeni v izreku.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Po prvem odstavku 51. člena ZUstS se ustavna pritožba lahko vloži šele, ko so izčrpana vsa pravna sredstva. Pritožnica je imela po 333. členu Zakona o pravdnem postopku (Uradni list RS, št. 26/99 in nasl. – v nadaljevanju ZPP) v obravnavani zadevi pravico do pritožbe, ne pa tudi pravice do revizije (490. člen ZPP). Po določbah ZPP pobuda pritožnice Vrhovnemu državnemu tožilstvu za vložitev zahteve za varstvo zakonitosti ni pravno sredstvo. Pravno sredstvo je zahteva za varstvo zakonitosti, ki pa ni pravno sredstvo stranke. Zato je pritožnica že z vložitvijo pritožbe izčrpala vsa pravna sredstva in je 60 dnevni rok za vložitev ustavne pritožbe začel teči že z vročitvijo izpodbijane sodbe Višjega sodišča.
4. Iz podatkov, ki jih je Ustavnemu sodišču poslalo Okrožno sodišče v Ljubljani, izhaja, da je bila pritožničinemu pooblaščencu izpodbijana sodba vročena 24. 10. 2005. Dne 25. 10. 2005 je začel teči 60 dnevni rok, ki se je iztekel 23. 11. 2005. Ustavna pritožba, vložena 9. 3. 2006, je torej prepozna, zato jo je Ustavno sodišče zavrglo.
5. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić